Katedrala u Salisburyju s livade
<s>Katedrala u Salisburyju je jedan od ne tako brojnih motiva na kojima je John Constable (1776.-1837.) radio tijekom cijele svoje karijere slikajući na licu mjesta (in situ).</s><s>Naime, već do 1814. godine Constable je uglavnom slikao ulja na platnu slikajući izravno u prirodi, razvivši tako jedinstven način uživo bilježenja prirode uljenim skicama.</s><s>Constanblea su izvorno inspirirali krajolici na slikama Thomasa Gainsborougha i nizozemskih majstora iz 17. stoljeća, ali ponajviše slike Claudea Lorrainea.</s><s>No, Constable je krajolik slikao mnogo strastvenije od alegorijskog simbolizma nizozemskih slikara, ili klasicističkih vizija Claudea Lorrainea.</s><s>Njegovo slikarstvo je prepuno romantičarskih emocija koje izviru iz njegovih osobnih nedaća i stanja.</s>

<s>Opis
„Salisburška katedrala s livade”, naslikana od 1829.-34. god., je neobično tamna i depresivna slika, nastala u duhu financijske neuspješnosti slikara i netom nakon smrti njegove supruge.</s><s>Constableov izvorni empirijski pristup ovom motivu je naposlijetku podlegao subjektivnoj poetici prikaza Naime, na slici je ostvarena strastvena drama drveća, vode i neba snažnim „bičevanjem“ kista, pa čak i špartlicom, kako bi se ostvario snažan kontrast svjetla i tame.</s><s>Na lijevoj strani slike dominira golemo stablo, simbol života, dok se na drugoj može vidjeti grobnica kao simbol smrti.</s><s>Usred te borbe života i smrti stoji jedini čvrsti element kompozicije i simbol nade i uskrsnuća, toranj Salisburške katedrale.</s>

<s>Kad je prvi put izložena 1831. godine, Constable je uz nju stavio nekoliko stihova romantičarske poeme „Godišnja doba“ Jamesa Thomsona u kojoj se slavi seoski život, a duga simbolizira nadu poslije smrti djevojke u rukama ljubavnika.</s>

<s>Izvori</s>

<s>Vanjske veze
 Nacionalna galerija u Londonu , podaci o slici</s>

<s>Romantičarske slike
Slike 1830-ih
Authority control 2</s>

